Na osnovu člana 17 stav 1 i 2, člana 22 stav 2 i člana 23 stav 1 Zakona o zaradama zaposlenih u javnom sektoru („Službeni list CG“, br. 16/16, 83/16, 21/17, 42/17, 12/18, 39/18, 42/18, 34/19, 130/21, 146/21, 92/22i 152/22, ), člana 38 stav 1 tačka 2 i tačka 29 Zаkоnа о lоkаlnој sаmоuprаvi („Službeni list CG“, br. 02/18, 34/19, 38/20, 50/22 i 84/22), člana 35 stav 1 tačka 29 i, člana 38 stav 1 i člana 42 stav 2 Statuta opštine Nikšić ( „Službeni list CG – opštinski propisi“, broj 31/18), nakon dobijanja saglasnosti od Ministarstva finansija broj: 04-110/23-1192/1 od 03. 04. 2023. godine, Skupština opštine Nikšić, na sjednici održanoj \_\_\_\_\_\_\_\_\_\_\_\_\_\_\_ 2023. godine, donijela je

**ODLUKU**

**o zaradama i drugim primanjima opštinskih službenika i namještenika u Opštini Nikšić**

Član 1

Ovom odlukom utvrđuju se koeficijenti za zarade lokalnih službenika i namještenika u lokalnoj upravi i Službi za skupštinske poslove Opštine Nikšić (u daljem tekstu: zaposleni), dodatak za obavljanje poslova na određenim radnim mjestima i druga prava u skladu sa zakonom koji uređuje zarade zaposlenih u javnom sektoru.

Član 2

Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.

Član 3

Zavisno od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, utvrđuju se sljedeće kategorije radnih mjesta, zvanja i koeficijenti složenosti za zarade visoko rukovodnog kadra:

|  |  |  |
| --- | --- | --- |
| Kategorije radnih mjesta | Zvanja | Koeficijent |
|  Visoko rukovodni kadar |
|  1 | Sekretar sekretarijata | 15,56 |
|  2 | Glavni gradski arhitekta | 15,56 |
|  3 | Direktor Direkcije za imovinu, Direktor Uprave lokalnih javnih prihoda, Direktor Agencije za planiranje i projektovanje, Direktor Službe za zajedničke poslove | 15,56 |
|  4 | Komandir Službe zaštite i spašavanja | 15,56 |
|  5 | Načelnik Komunalne policije | 15,56 |
|  6 | Rukovodilac Službe za saradnju, poslove predsjednika i informisanje | 15,56 |
|  7 | Rukovodilac Službe unutrašnje revizije | 13,83 |
|  8 | Šef Kabineta predsjednika Opštine | 13,83 |
|  9 | Pomoćnik starješine organa | 12,97 |
| 10 | Pomoćnik rukovodioca službe i posebne službe | 12,53 |
| 11 | Zamjeniku komandira Službe zaštite i spašavanja | 12,53 |
| Ekspertsko rukovodni kadar |

|  |  |  |
| --- | --- | --- |
| 1 | Savjetnik predsjednika Opštine | 11,60 |
| 2 | Savjetnik predsjednika Skupštine | 11,60 |
| 3 | Savjetnik starješine organa ili drugo odgovarajuće zvanje | 11,60 |
| 4 | Rukovodilac sektora ili drugo odgovarajuće zvanje | 11,60 |
|  5 | Rukovodilac sektora - službenik za javne nabavke | 11,60 |
|  6 | Glavni inspektor | 11,60 |
| 7 | Rukovodilac odjeljenja ili drugo odgovarajuće zvanje | 10,70 |
|  Ekspertski kadar |
|  1 | Rukovodilac odsjeka ili drugo odgovarajuće zvanje | 10,70 |
|  2 | Samostalni savjetnik I | 9,60 |
|  3 | Inspektor I | 9,60 |
|  4 | Ovlašćeno službeno lice I | 9,60 |
|  5 | Samostalni savjetnik II | 9,40 |
|  6 | Inspektor II | 9,40 |
|  7 | Ovlašćeno službeno lice II | 9,40 |
|  8 | Samostalni savjetnik III | 9,20 |
|  9 | Inspektor III | 9,20 |
| 10 | Ovlašćeno službeno lice III | 9,20 |
| 11 | Viši savjetnik I | 8,70 |
| 12 | Viši savjetnik II | 8,30 |
| 13 | Viši savjetnik III | 8,10 |
| 14 | Savjetnik I | 7,70 |
| 15 | Savjetnik II | 7,30 |
| 16 | Vatrogasac spasilac | 7,30 |
| 17 | Komunalni policajac | 7,30 |
| 18 | Savjetnik III | 7,00 |
| 19 | Saradnik I | 6,80 |
| 20 | Saradnik II | 6,60 |
| 21 | Saradnik III | 6,40 |
|  Izvršni kadar |
| 1 | Samostalni referent | 6,20 |
| 2 | Viši referent | 6,00 |
| 3 | Referent | 5,70 |
| Namještenici |
| 1 | Viši namještenik I | 5,30 |
| 2 | Viši namještenik II | 5,20 |
| 3 | Namještenik | 5,10 |

**Član 4**

Zaposlenom na radnom mjestu na kome se poslovi obavljaju u određenom zvanju određuje se dodatak na osnovnu zaradu od 10% i to:

1. Savjetnik predsjednika Opštine;
2. Savjetnik predsjednika Skupštine;

 3) Savjetnik starješine organa ili drugo odgovarajuće zvanje;

 4) Rukovodilac sektora ili drugo odgovarajuće zvanje;

 5) Rukovodilac odjeljenja ili drugo odgovarajuće zvanje;

 6) Glavni inspektor;

 7) Glavno ovlašćeno službeno lice;

 8) Inspektor I;

 9) Inspektor II;

 10) Inspektor III;

 11) Poslovi geodete u odgovarajućem zvanju;

 12) Rukovodilac odsjeka ili drugo odgovarajuće zvanje;

 13) Samostalni savjetnik I;

 14) Ovlašćeno službeno lice I;

 15) Samostalni savjetnik II;

 16) Ovlašćeno službeno lice II;

 17) Samostalni savjetnik III;

 18) Ovlašćeno službeno lice III;

 19) Viši savjetnik I;

 20) Viši savjetnik II;

 21) Viši savjetnik III;

 22) Savjetnik I;

 23) Savjetnik II;

 24) Savjetnik III;

 25) Saradnik I;

 26) Saradnik II;

 27) Saradnik III.

Zaposlenom na radnom mjestu na kome se poslovi obavljaju u određenom zvanju određuje se dodatak na osnovnu zaradu od 20% i to:

1. Rukovodilac sektora - službenik za javne nabavke;
2. Operativni poslovi u Službi zaštite i spašavanja u odgovarajućem zvanju;
3. Vatrogasac-spasilac;

 4) Službenik u Komunalnoj policiji sa posebnim uslovima za vršenje poslova;

 5) Komunalni policajac;

 6) Poslovi geometra u odgovarajućem zvanju;

 7) Samostalni referent;

 8) Viši referent;

 9) Referent;

 10) Viši namještenik I;

 11) Viši namještenik II;

 12) Namještenik.

Dodatak na osnovnu zaradu će se obračunavati i isplaćivati uz osnovnu zaradu.

**Član 5**

Vatrogascu-spasiocu se za svaki čas pripravnosti kod kuće isplaćuje 10% od njegove zarade po času.

**Član 6**

Na sva pitanja koja nijesu uređena ovom odlukom primjenjuju se odredbe Zakona o zaradama zaposlenih u javnom sektoru i Granskog kolektivnog ugovora za oblast uprave i pravosuđa.

**Član 7**

Danom stupanja na snagu ove odluke prestaje da važi Odluka o zaradama i drugim primanjima opštinskih službenika i namještenika ("Službeni list CG - opštinski propisi", broj 53/19).

**Član 8**

Ova odluka stupa na snagu danom objavljivanja u "Službenom listu Crne Gore - Opštinski propisi", a primjenjivaće se od 01.05.2023.godine.

Broj: \_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_ 2023. godine

 SKUPŠTINA OPŠTINE NIKŠIĆ

 PREDSJEDNIK

 Nemanja Vuković, s.r.

**O B R A Z L O Ž E NJ E**

**PRAVNI OSNOV**: Pravni osnov za donošenje Odluke o zaradama i drugim primanjima opštinskih službenika i namještenika u Opštini Nikšić sadržan je u odredbama Zakona o zaradama zaposlenih u javnom sektoru („Službeni list CG“, br. 16/16, 83/16, 21/17, 42/17, 12/18, 39/18, 42/18, 34/19, 130/21, 146/21, 92/22i 152/22, ), Zakona o lokalnoj samoupravi („Službeni list CG“, br. 02/18, 34/19, 38/20, 50/22 i 84/22), i Statuta opštine Nikšić ( „Službeni list CG – opštinski propisi“, broj 31/18).

Član 23 stav 1 Zakona o zaradama zaposlenih u javnom sektoru propisuje da se koeficijenti za zarade zaposlenih u lokalnom sektoru utvrđuju u okviru Grupe poslova C iz člana 22 stav 1 tog zakona, aktom nadležnog organa lokalne samouprave, uz prethodno pribavljenu saglasnost Ministarstva, član 22 stav 2 da se za zaposlene iz člana 2 stav 1 tač. 1 i 2 tog zakona, čija su zvanja utvrđena u okviru kategorija ekspertsko-rukovodni kadar, ekspertski kadar i izvršni kadar u skladu sa zakonom kojim se uređuje kategorizacija radnih mjesta državnih službenika i namještenika i lokalnih službenika i namještenika, u zavisnosti od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, koeficijenat se utvrđuje Granskim kolektivnim ugovorom, uz saglasnost Vlade, po prethodno pribavljenom mišljenju Ministarstva, član 17 stav 1 da dodatak na osnovnu zaradu zaposlenom za obavljanje poslova na određenim radnim mjestima može biti određen u visini do 30% osnovne zarade, a stav 2 da radna mjesta, način ostvarivanja prava i iznos dodatka iz stava 1 tog člana za lokalne službenike i zaposlene u ustanovi čiji je osnivač lokalna samouprava propisom nadležnog organa lokalne samouprave uz saglasnost Ministarstva.

Član 38 stav 1 tačka 2 Zаkоnа о lоkаlnој sаmоuprаvi propisuje da skupština donosi propise i druge opšte akte a tačka 29 da skupština donosi odluku o zaradama lokalnih službenika i namještenika.

Član 35 stav 1 tačka 29 Statuta propisuje da Skupština donosi odluku o zaradama lokalnih službenika i namještenika, član 38 stav 1 propisuje akta koja Skupština donosi u vršenju poslova iz svog djelokruga a član 42 stav 2 da izuzetno, kada za to postoje razlozi utvrđeni u postupku donošenja, može se predvidjeti da odluka i drugi opšti akt stupi na snagu najranije danom objavljivanja.

**RAZLOZI ZA DONOŠENJE:** Skupština Crme Goreje, na sjednici održanoj dana 27. 12. 2022. godine, donijela Zakon o izmjenama i dopunama Zakona o zaradama zaposlenih u javnom sektoru. Do donošenja ovih izmjena i dopuna, članom 23 stav 1 je bilo propisano da se koeficijenti za zarade zaposlenih u lokalnom sektoru utvrđuju u okviru Grupe poslova C i D iz člana 22 stav 1 tog zakona, aktom nadležnog organa lokalne samouprave, uz prethodno pribavljenu saglasnost Ministarstva. Ovim izmjenama je propisano da se na ovaj način utvrđuju samo koeficijenti za C grupu poslova, koji odgovaraju visoko rukovodnom kadru u Opštini. Članom 22 stav 2 sada važećeg Zakona je propisao da se za zaposlene čija su zvanja utvrđena u okviru kategorija ekspertsko-rukovodni kadar, ekspertski kadar i izvršni kadar u skladu sa zakonom kojim se uređuje kategorizacija radnih mjesta državnih službenika i namještenika i lokalnih službenika i namještenika, u zavisnosti od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, koeficijent utvrđuje Granskim kolektivnim ugovorom, uz saglasnost Vlade, po prethodno pribavljenom mišljenju Ministarstva. U međuvremenu je Granskim kolektivnim ugovorom potpisan i stupio na snagu 15. 02. 2023. godine.

Obzirom da Zakon o lokalnoj samoupravi propisuje da skupština opštine donosi odluku o zaradama lokalnih službenika i namještenika, to su ovom odlukom utvrđeni i koeficijenti za ekspertsko-rukovodni kadar, ekspertski kadar, izvršni kadar i namještenike, a u okviru visine koeficijenata utvrđenih Granskim kolektivnim ugovorom.

Kako je naše propise koji uređuju pitanje zarada i drugih primanja trebalo uskladiti sa izmjenama Zakona, pristupilo se radu na ovoj odluci. Imajući u vidu nivo povećanja koeficijenata Granskim kolektivnim ugovorom, u odnosu na ranije važeće koeficijente, ocijenjeno ja da visinu dodataka za obavljanje poslova na određenim radnim mjestima koji su bili propisani ranijom odlukom treba korigovati. Ovo tim prije što, prilikom izrade budžeta, nijesmo imali podatak da će biti toliko povećanje koeficijenata. Stoga su navedeni dodaci smanjeni zbog iznosa planiranih sredstava u budžetu za zarade i stabilnosti istog.

**SADRŽAJ ODLUKE:**

Članom 1 ove odlukeje određen njen predmet, članom 2 uređena upotreba rodno osjetljivog jezika a članom 3 su utvrđene kategorije radnih mjesta, zvanja i određeni koeficijenti složenosti na pojedinim radnim mjestima. Članom 4 je određen dodatak na osnovnu zaradu za obavljanje poslova na određenim radnim mjestima, a članom 5 dodatak za pripravnost za radno mjesto vatrogasca – spasioca. Članom 6 je propisano da se na sva pitanja koja nijesu uređena ovom odlukom primjenjuju odredbe Zakona o zaradama zaposlenih u javnom sektoru i Granskog kolektivnog ugovora za oblast uprave i pravosuđa, članom 7 prestanak važenja ranije odluke a članom 8 je propisano da odluka stupa na snagu danom objavljivanja u "Službenom listu CG - Opštinski propisi", kako bi ista mogla što prije da se primjenjuje.

Na predloženi tekst ove odluke je Ministarstvo dalo saglasnost aktom broj: 04-110/23-1192/1 od 03. 04. 2023. godine.

Sa svega izloženog predlažemo da Skupština usvoji ovakav tekst odluke.

 **SEKRETARIJAT ZA FINANSIJE, RAZVOJ I PREDUZETNIŠTVO**

**SEKRETAR**

Zoran Šoškić,s.r.